Fristen for at rette årsopgørelsen er 1. maj året efter. Hvis du oplyser inden fristen, og du skal have penge tilbage, vil du få dem udbetalt hurtigere. I de fleste tilfælde sætter SKAT automatisk pengene ind på din konto fra midten af april.
Du logger ind med NemID eller MitID, når du skal se og rette din årsopgørelse.
SKAT får de fleste informationer om dig automatisk fra din bank, arbejdsgiver og SU m.v. Dit kontingent til a-kasse og fagforeningen bliver også automatisk indberettet. Hvis det hele ser rigtigt ud, behøver du ikke at gøre noget.